נחל ספונים

פתח מערת ספונים
נטיפים במערת ספונים]]
נַחַל סְפוּנִים נחל ברכס הכרמל. הנחל הוא נחל אכזב בפארק הכרמל, ומים זורמים בו רק בימי החורף הגשומים.

פתח הנחל תוחם את גבולו הצפוני של מצוק מגדים. בפתח הנחל מכוון מערב נמצאת מחצבה, במעלה הנחל נמצאות מערות קרסטיות אשר שימשו למגורים בתקופות הפרהיסטוריות ואתרים ארכאולוגים אשר שימשו את האדם בעת מגוריו בנחל.

==שרידים פרהיסטוריים בנחל==
===מערת ספונים===

מערת ספונים היא מערת נטיפים בצידו הדרומי של ואדי הנחל. פתח המערה נמצא כ- 15 - 20 מטר מעל האפיק. אורך המערה כ-50 מטר. בכניסה למערה נמצאים גושי גיר גדולים המכילים ריכוז של מאובני רודיסטים. המצאות מאובנים אלה היא עדות שגושי גיר אלה הם מתקופת הטורון.
פיתחה של המערה קשתי ברוחב של 12 מטר וגובה מרבי של 5 מטר. פתח המערה מוביל לאולם ראשי גדול המכיל בחלקו הפנימי עמודי נטיפים וזקיפים גדולים. בין הנטיפים נמצא מעבר לחלקה הפנימי הדרומי של המערה. בחלק הפנימי נמצא אגן אבן קטן מהתקופה הפרהיסטורית. האגן קולט את המים המטפטפים מתקרת המערה.

במערה נערכו מספר חפירות ארכאולוגיות. החפירה הראשונה התקיימה בשנת 1941 בראשות הארכאולוג משה שטקליס. חפירה נוספת נערכה בין השנים 1965–1970 בראשות הארכאולוג אברהם רונן. חפירות אלה העלו ממצאים מהתקופות והתרבויות הפרהיסטוריות הבאות: התרבות המוסטרית, התרבות הכבארית, התרבות הנאטופית, נאוליתית וכלקוליתית. בנוסף נמצאו גם ממצאים המעידים על שימוש שנעשה במערה גם בתקופות היסטוריות.

שמה של המערה בערבית הוא ערק אל-ברוד שמשמעותו היא "מערת הפיצוץ". הרועים הערבים שהשתמשו במערה כמכלאה לצאן, נהגו להבריח את העטלפים השוכנים במערה על ידי פיצוצים.

===אתר על מדרגת סלע===
במחצית הדרך שבין פתח הנחל ומערת ספונים, על מדרגת סלע נמצאו שרידי אתר פרהיסטורי מהתקופות המוסטרת והנאוליתית. אתר זה נחפר על יד רונן ומ' למדן. השרידים כללו נדבך של קיר בנוי, נתזי צור, עצמות בעלי חיים, קליפות ביצי יען, גלעינים, קוצים של קיפוד ים וקונכיות. 
המצוק שמעל לאתר מכוסה בצמחים מטפסים בסבך צפוף ביותר. ניתן למצוא בו יערה
קיסוסית, זלזלת ועוד. קיר זה נקרא "קיר המטפסים". למרגלותיו נמצא גוש סלע ענק שניתק מהמצוק ויצר מחסה אשר בתקרתו מקננת סנונית המערות ועל גגו גרים שפני סלע.

===בור היונים===
במעלה הנחל בקטע שבין מצוק המטפסים ומערת ספונים מצויה מערה קרסטית גדולה הכוללת אולם מרכזי בעל קרקעית משופעת. למערה חמישה פתחים שהם פירים שקרקעיתם בעומק 16 מטר. בסמוך לבור נמצא כוך שהוא שרידי מערה שהתמוטטה. בכוך בתוך משקע גירני נמצאו עצמות ושברי צור. למרגלות הכוך נמצא גוש סלע המכיל גם הוא עצמות בעלי חיים כנראה מהתקופה הנאטופית ושברי צור.

==גלריית תמונות==

<gallery widths="180px" heights="180px" perrow="4">

קובץ:Megadim Cliff Mount Carmel -1.jpg|חלק ממצוק מגדים הר הכרמל. ברקע מישור החוף הצפוני
קובץ:Northen Sfunim Cave - Mount Carmel -3.jpg|שרידי מערה במצוק הצפוני ממול למערת ספונים
קובץ:Nahal Sfunim -7.jpg|אפיק נחל ספונים
קובץ:Megadim Cliff Mount Carmel -2.jpg| קטע ממצוק מגדים אותו תוחם נחל ספונים. ברקע יישובי מישור החוף הצפוני

</gallery>

==לקריאה נוספת==
*מנחם מרקוס, הר הכרמל- סקר נוף ומסלולי טיול, בהוצאת רשות הטבע והגנים, 1997

==קישורים חיצוניים==

* 
* 
* 
* [http://cms.education.gov.il/EducationCMS/Units/Tiyulim/maslulim/Karmel/Karmel1/ms813.htm מסלול טיול מצוק מגדים - מערת ספונים - במינהלת הטיולים]
* [http://cms.education.gov.il/educationcms/units/tiyulim/maslulim/karmel/karmel1/ms818.htm מסלול טיול נחל ספונים - במינהלת הטיולים]
* [http://www.inature.info/wiki/%D7%9E%D7%A6%D7%95%D7%A7_%D7%9E%D7%92%D7%93%D7%99%D7%9D_-_%D7%A0%D7%97%D7%9C_%D7%A1%D7%A4%D7%95%D7%A0%D7%99%D7%9D מצוק מגדים ונחל ספונים] באתר "טבע ונופים בישראל"
* [http://www.quartaer.eu/pdfs/1968/1968_15_ronen.pdf Excavations at the cave of Sefunim (lraq El-Barud), Mt. Carmefl Preliminary report, by A.Ronen]

ספונים
ספונים